Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
sábado, 22 de octubre de 2011
PENSAMENTOS : DISKULPA DI DISTANSIA
Kanto bes dja no briga pamodi nta flau ma apenas bo ta falaba i bo katinha atitudi?
Ka bo respondi,sigui kaladu.
Hoji kem ki sta bem fala é mi, Kuzas kim tinha guardadu dja tem tempo.
Distansia ka simé? Sempri foi bo diskulpa disfarapadu,kuza ki sempre nduvida
Bo skesi ma tambe nsta longi di bo, bo skesi quando bo flam ma nunka bo kata dexam?
Yah, bo debi di skesi. Pamodi gosi nsta li mi so na es barko,bo salta i dexam sem remo,sem bo, sem nada pam volta i nkosta.
Obili. Bo sta dexam mesmo foga? Bo sabi man ka sabi nada. Bo ta larga nha mô mesmo?
I kuzas ki bo flam? promessas,planos, nunka izist...i verdadi?
Na boa, nka sabi pamodi ki inda nta insisti na pensa na bo.
Nka sabi pamodi inda ntem sperança i borboletas na stomago.
Nka sabi pamodi ki inda nta durmi ko telefoni na lado pa bo da konta ki amor mas grandi katem
kea_Latn spa_Latn kea_Latn kea_Latn bam_Latn kea_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn